# INGLISE KEEL A-võõrkeel

**II KOOLIASTE**

# Õppe- ja kasvatuseesmärgid

**II kooliastme A-võõrkeele õpetusega taotletakse, et õpilane:**

* tuleb toime lihtsate kirjutamis-, kuulamis- ja lugemisülesannetega;
* huvitub võõrkeele õppimisest ning nende kaudu silmaringi laiendamisest;
* õpib kasutama käsitletud temaatika piires õpitud sõnavara suhtlemisel;
* õpib tundma erinevaid võõrkeelte õppimise strateegiaid, mis aitavad tal hiljem iseseisvalt õppida;
* huvitub õpitavat keelt kõnelevatest maadest ja nendega seonduvast;
* õpib kaaslastega koostööd tegema (läbi paaris- ja rühmatöö, rollimängu, intervjueerimise, dramatiseeringu jne)
* õpib kasutama keele omandamiseks vajalikke abivahendeid (sõnaraamat, internet)
1. **Lõiming**

Inglise keele ainekava arvestab teadmisi, mida õpilane saab teiste ainevaldkondade kaudu. Inglise keele tundides kasutatavad õppematerjalid annavad õpilastele keelelised vahendid erinevate valdkondadega seotud teemade käsitlemiseks. Võõrkeeleoskus toetab õppijat tema huvialade arendamisel, võimaldades ligipääsu lisateabeallikatele (nt internet, kirjandus jm.)

Inglise keele õppekava lõimub eeskätt järgnevate ainetega:

* eesti keel;
* muusika- ja kunstiõpetus;
* loodusõpetus;
* matemaatika;
* kehaline kasvatus.

**III. Tundide maht**

Ettenähtud õppeaine maht: 3 tundi nädalas.

**AINEKAVA**

**6. KLASS**

**1.Õpitulemused**

* Saab õpitud temaatika piires aru lauseist ja sageli kasutatavatest väljenditest (nt tervitused, tööjuhised).
* Kirjutab lühikesi tekste õpitud temaatika piires.
* Saab hakkama igapäevastes suhtlusolukordades õpitavat keelt emakeelena kõneleva inimesega.
* Teab õpitava maa ja oma maa peamisi kultuuri sarnasusi ja erinevusi.
* Töötab iseseisvalt, paaris ja rühmas õpetaja juhendamisel.
* Seab endale õpieesmärke ning hindab oma saavutusi koostöös kaaslaste ja õpetajaga.
* Oskab kasutada õpiku sõnastikku.

**2. Õppesisu**

Jätkuvad I kooliastmes alustatud alateemad osaoskuste arengu põhjal. Neile lisanduvad järgmised teemad:

**Mina ja teised.**

* Iseloom.
* Välimuse kirjeldus (kasv, kehaehitus, juuste ja silmade värv jmt),

enesetunne (nt hea/halb tuju).

* Ühised tegevused.
* Viisakusväljendid (kellele mida ja kuidas öelda, kuidas käituda).

**Kodu ja lähiümbrus.**

* Sugupuu, pereliikmete ametid.
* Kodu asukoha lühikirjeldus (riik, linn/maakoht,olulisemad vaatamisväärsused).
* Kodused tööd ja tegemised.

**Kodukoht Eesti.**

* Eesti asukoht, sümboolika ja tähtpäevad; Eesti loodus, ilm.
* Naaberriigid.
* Linna ja maad iseloomustav põhisõnavara (maja, park, mets, mägi jmt);
* Aastaaegade nimetused ja põhilised aastaaegade ilma kirjeldavad väljendid (hea/halb ilm jmt).

**Riigid.**

* Õpitavat keelt kõnelevate riikide sümboolika, tähtpäevad ja kombed. Kuulsused ja tähtsamad saavutused.
* Eakohased aktuaalsed ühiskondlikud teemad.
* Eesti naaberriigid.

**Igapäevaelu. Õppimine ja töö.**

* Päevakavajärgsed tegevused kodus, koolis (päevaplaan, kellaajad, õppeained, õppevahendid jmt).
* Söögikorrad.
* Tervis (tervislik eluviis) ja hügieeniharjumused. Arsti juures käik.
* Turvaline liiklemine; tee küsimine ja juhatamine.

**Vaba aeg.**

* Huvid.
* Reisimine (lennujaam, raudteejaam, bussijaam).

**3. Keelestruktuurid**

Kordab ja kinnistab varasemalt õpitud teemasid ja struktuure (vt 3.-5. klassi ainekava). Lisanduvad järgmised alateemad:

**Nimisõna:** loendatavad ja loendamatud nimisõnad.

**Artikkel:** erandid.

**Asesõna:** enesekohane *(myself, yourself)*, omastavate asesõnade absoluutvormid *(mine, yours)*.

**Määrsõnad:** hulgad *((a )few, (a) little).*

**Tegusõna:** täisminevik (Present Perfect), kestev minevik (Past Continuous), lihttulevik (Future Simple); modaalverbid – *may, must, should*; kaudne kõne olevikus – jutustav, käskiv ja küsiv vorm. Ebareeglipäraste tegusõnade 3 põhivormi.

**Sidesõna:** *while, which*

**Sõnatuletus:** eesliited ja järelliited.

**Lauseõpetus**: omadussõnade järjekord lauses.

**4. Õppetegevused**

Esiplaanil on kuulamis- ja rääkimisoskuse arendamine. Õpetaja julgustab õpilasi kasutama õpitud väljendeid ja lühilauseid kontekstis, rakendades aktiivõppemeetodeid ning mängulisust (rollimängud, lühidialoogid jne.).

Lugemisoskust arendatakse lihtsate tekstidega (sobitusülesanded, lihtsa faktilise info leidmine jne.) ning kirjutamisoskust mudelkirjutamisega (isikuandmed, isiklik kiri jne.).

Jätkub põhisõnavara kiire laiendamine. Õpilasi julgustatakse iseseisvalt lugema raamatuid õpitavas võõrkeeles.

Õpilane kasutab õpiku sõnastikku.

Keeleõppe mitmekesistamiseks lauldakse eakohaseid laule, loetakse lühisalmikesi, kasutatakse erinevaid interaktiivseid keskkondi (*learningapps, quizlet* vm) ning esinemisoskuse arendamiseks on õpilastel võimalus osaleda ka teatrietendustes (nt kooliüritustel).

Üldpädevuste kujundamine toimub rühmatöödes, rollimängudes erinevate tööülesannete kaudu.

Kõik eelnevalt nimetatud õppetegevused on lahutamatult seotud õpetuses ja kasvatuses käsitlevate läbivate teemadega.

**4. Hindamine**

6. klassis hinnatakse kõiki osaoskusi nii eraldi kui ka lõimitult.

Tagasisidet antakse sõnalise hinnangu ja hinde vormis.

Teste, mis sisaldavad keeletaseme A 2.2 nõudmiste saavutamist tehakse mitte rohkem kui neli õppeaastas.

Õpilane seab koostöös õpetajaga endale õpieesmärke ja annab oma õpitegevusele hinnangu.

Õpiprotsessi ja üldpädevuste hindamisel kasutatakse kujundava hindamise põhimõtet.

**5. Õppematerjal**

*„I love English 4”,* Ülle Kurm, Ene Soolepp, Studium